FI Euroopan unionin virallinen lehti C 154/6

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2009/C 154/05

Tuen N:o: XA 49/09

Jäsenvaltio: Espanja

Alue: Comunidad Valenciana

Tukijärjestelmän nimike tai yksittäistä tukea saavan yrityksen nimi: Ayuda nacional por superficie a los frutos de cáscara

Oikeusperusta: Real Decreto 1612/2008 de 3 de octubre sobre aplicación de los pagos directos a la agricultura y la ganadería

Borrador de la Orden de 23 de enero de 2009 de la Consellera de Agricultura, Pesca y Alimentación sobre cuestiones generales aplicables al régimen de ayudas agroambientales e indemnización compensatoria y régimen aplicable al pago único y otras pagos directos a la agricultura y ganadería en el ámbito de la Comunitat Valenciana y de aprobación de las bases reguladoras de ayudas de pago único y otras ayudas directas.

Borrador Resolución de 26 de enero de 2009 de la Directora de la Agencia Valenciana de Fomento y Garantia Agraria mediante la que se establece la convocatoria del procedimiento para la concesión de subvenciones a través de la solicitud única vinculadas al regimen de pago único, otras ayudas directas a la agricultura y la ganaderia, ayudas agroambientales y de indemnización compensatoria para el año 2009.

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: 2 928 440 EUR tukiohjelmasta SE 83 000

Tuen enimmäisintensiteetti: Generalitat Valenciana (Valencian aluehallitus) rahoittaa 50 prosenttia asetuksen (EY) N:o 1782/2003 87 artiklan 1 kohdassa säädetystä tuen enimmäismäärästä; tuen enimmäismäärä on 120,75 EUR hehtaaria kohden vuodessa.

Täytäntöönpanopäivä: Alkaen päivästä, jona poikkeushakemuksen rekisteröintinumero julkaistaan komission maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: Yksi vuosi.

Tuen tarkoitus: Täydentää pähkinäntuotannolle maksettavaa yhteisön pinta-alatukea. Asetuksen (EY) N:o 1857/2006 17 artiklan b alakohdassa säädetty tuki.

Kyseessä oleva ala/olevat alat: Pähkinäntuottajat, jotka 6. elokuuta 2008 annetun komission asetuksen (EY) N:o 800/2008 liitteen I mukaan katsotaan pieniksi tai keskisuuriksi yrityksiksi.

Tuen myöntävän viranomaisen nimi ja osoite:

Agencia Valenciana de Fomento y Garantía Agraria C/Amadeo de Saboya, no 2 Valência ESPAÑA

Verkko-osoite: http://www.agricultura.gva.es/especiales/ayudas_agrarias/pdf/FRUTOS%20CASCARA.pdf

Tuen N:o:: XA 50/09

Jäsenvaltio: Alankomaat

Alue: Noord-Brabantin lääni

Tukijärjestelmän nimike tai yksittäistä tukea saavan yrityksen nimi: Model voor een gemeentelijke Subsidieverordening duurzaamheidsinvesteringen agrarische bedrijven in landbouwontwikkelingsgebieden

Oikeusperusta: Algemene wet bestuursrecht, titel 4.2

Gemeentewet, artikelen 108 lid 1, 147 lid 1 en 149

Asetuksen (EY) N:o 1857/2006 4 artikla

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Arviolta 10–20 Noord-Brabantin läänin kuntaa ottaa käyttöön tukijärjestelmän, ja kussakin niistä määrärahat ovat enintään 1,6 miljoonaa euroa. Kyseiset kunnat on lueteltu (alustavasti) jäljempänä.

Alphen-Chaam

Baarle-Nassau

Bladel

Boekel

Deurne

Dongen

Eersel

Gemert-Bakel

Haaren

Heeze-Leende

Hilvarenbeek

Landerd

Mill en Sint Hubert

Sint Anthonis

Uden

Kyseisten kuntien tukijärjestelmän puitteissa myöntämä arvioitu kokonaismäärä on 24 miljoonaa euroa kaudella 2009–2013.

Tuen enimmäisintensiteetti: Tukijärjestelmästä myönnetään tukea investointeihin, joiden tavoitteena on:

Lisäksi tukijärjestelmästä voidaan myöntää lisätukea seuraaviin investointeihin:

Edellä a ja b alakohdassa tarkoitetut investoinnit koskevat yksinomaan lisäinvestointeja, jotka ovat tarpeen (yhteisön) lainsäädännössä edellytettyjen vaatimusten ylittämiseksi. Niihin voidaan myöntää tukea enintään 60 %, mikäli ne eivät lisää tuotantokapasiteettia, jolloin tuen enimmäismäärä on 40 %. Nämä investoinnit kuuluvat asetuksen (EY) N:o 1857/2006 4 artiklan 2 kohdan e alakohdan ja 3 kohdan d alakohdan soveltamisalaan.

Edellä c ja d alakohdassa tarkoitettuihin investointeihin saa myöntää tukea enintään 40 %; c alakohdassa mainitut investoinnit (rakennusten ehostaminen) kuuluvat asetuksen (EY) N:o 1857/2006 4 artiklan 2 kohdan b alakohdan ja 3 kohdan c alakohdan soveltamisalaan (tilan rakennusten laadun parantaminen) ja d alakohdassa mainitut investoinnit (energiansäästöt) asetuksen (EY) N:o 1857/2006 4 artiklan 2 kohdan b alakohdan ja 3 kohdan a alakohdan soveltamisalaan (tuotantokustannusten alentaminen).

Myönnettävän tuen kokonaismäärä saa olla enintään 400 000 euroa tilaa kohti millä tahansa investointikaudelle sijoittuvalla kolmen verovuoden jaksolla, ja siitä vähennetään MIA/VAMIL-järjestelmän perusteella saadut verohelpotukset, joiden määräksi on vahvistettu 12 % järjestelmän soveltamisalaan kuuluvista investoinneista.

Täytäntöönpanoajankohta: Järjestelmän 6 ja 13 kohdan mukaan tukea voidaan myöntää hakemusten perusteella sen jälkeen, kun tukijärjestelmän luonnos on asetuksen (EY) N:o 1857/2006 20 artiklan mukaisesti annettu tiedoksi ja toimivaltainen kunnallinen elin on hyväksynyt sen ja julkaissut hakemusten jättämistä koskevan pyynnön.

Tukijärjestelmän tai yksittäisen tuen kesto:: Järjestelmällä ei ole määrättyä päättymisajankohtaa, ja sitä sovelletaan sen voimaantulosta 13 kohdan mukaisesti sen kumoamiseen asti. Toimivaltainen kunnallinen elin vahvistaa järjestelmän 6 kohdan perusteella määräajan, jonka kuluessa järjestelmän mukaista tukea voidaan hakea. Järjestelmän kesto riippuu siitä, vahvistaako toimivaltainen kunnallinen elin yhden vaiko useamman hakujakson. Tältä osin on otettava huomioon myös asetuksen (EY) N:o 1857/2006 voimassaoloaika, toisin sanoen järjestelmän voimassaolo päättyy viimeistään 31. joulukuuta 2013. Jos voimaan tulee uusi ryhmäpoikkeusasetus, joka korvaa asetuksen (EY) N:o 1857/2006 tai seuraa sitä, Noord-Brabantin läänin on annettava uusi ilmoitus.

Tuen tarkoitus: Tukijärjestelmän on tarkoitus kannustaa maatiloja toteuttamaan kestävää kehitystä edistäviä toimenpiteitä niillä Noord-Brabantin alueilla, jotka lääninvaltuusto on nimennyt maatalouden kehittämisalueiksi.

Järjestelmästä tuettavat toimenpiteet liittyvät fyysisiin investointeihin (rakennukset, koneet ja laitteet), joilla pyritään rajoittamaan ympäristökuormitusta tai lisäämään eläinten hyvinvointia.

Toimenpiteiden tavoitteiden on aina ylitettävä ympäristölain (Wet milieubeheer) mukaiset lanta-, haju- ja ammoniakkipäästöjä koskevat vaatimukset sekä eläinten hyvinvointia koskevan lainsäädännön (Gezondheids- en welzijnswet voor dieren) ja siihen liittyvien täytäntöönpanosäädösten mukaiset vaatimukset. Tämä edellytys täyttää asetuksen (EY) N:o 1857/2006 4 artiklan 2 kohdan e alakohdan vaatimuksen, jonka mukaan investointien avulla on saavutettava yhteisön vähimmäisvaatimuksia korkeampi taso. Tämä koskee esimerkiksi IPPC-direktiiviä, jota sovelletaan suuriin karjatiloihin ja jossa säädetään, että on noudatettava parasta käytettävissä olevaa ympäristöteknologiaa. Ammoniakin osalta kyseinen direktiivi on saatettu osaksi Alankomaiden lainsäädäntöä karjatalouden ammoniakkipäästöistä tehdyllä päätöksellä (Besluit ammoniakemissie huisvesting veehouderij, Stb 2005, nro 675). Tässä yhteydessä on mainittava myös munivien kanojen suojelun vähimmäisvaatimuksista 19. heinäkuuta 1999 annettu neuvoston direktiivi 1999/74/EY, joka on saatettu osaksi Alankomaiden kansallista lainsäädäntöä vuonna 2003 annetulla munivia kanoja koskevalla päätöksellä (Legkippenbesluit 2003, Stb 2004, nro 40), sekä sikojen suojelun vähimmäisvaatimuksista 19. marraskuuta 1991 annettu neuvoston direktiivi 91/630/ETY (EYVL L 340, 11.12.1991), joka on saatettu osaksi Alankomaiden kansallista lainsäädäntöä sikojen suojelua koskevalla päätöksellä (Varkensbesluit, Stb 1994, nro 577). Vasikoiden suojelun vähimmäisvaatimuksista 19. marraskuuta 1991 annettu neuvoston direktiivi 91/629/ETY (EYVL L 340, 11.12.1991) puolestaan on saatettu osaksi Alankomaiden kansallista lainsäädäntöä vasikoista tehdyllä päätöksellä (Kalverenbesluit, Stb. 1994, nro 576).

Tukea voidaan myöntää myös maatilarakennusten ehostamiseen tai maatalouden energiansäästöihin suunnattuihin toimenpiteisiin liittyviin investointeihin.

Varsinaisista toimenpiteistä aiheutuvien kustannusten lisäksi myös niihin liittyvät neuvonta-, tutkimus- yms. kustannukset ovat tukikelpoisia.

Tuen saaminen edellyttää, että hakija esittää toimivaltaiselle kunnalliselle elimelle investointisuunnitelman, josta ilmenevät hakijan suunnittelemat toimenpiteet sekä se, missä määrin kyseisten toimenpiteiden avulla pyritään ylittämään (yhteisön) lainsäädännössä asetetut ympäristökuormitusta koskevat rajoitukset tai eläinten hyvinvointia koskevat vaatimukset, parantamaan tarvittaessa maatalousrakennusten ulkoasua tai lisäämään energiansäästöjä, sekä toimenpiteistä aiheutuvat kustannukset. Investointisuunnitelman perusteella voidaan vahvistaa tukikelpoiset kustannukset. Voimaperäistä karjataloutta harjoittaviin yrityksiin liittyvät toimenpiteet olisi mahdollisimman pitkälle pyrittävä sovittamaan yhteen ympäristömerkkien myöntämisestä vastaavan elimen (Stichting Milieukeur) kestävää karjataloutta koskevan järjestelmän (Maatlat Duurzame Veehouderij) kanssa.

Alat, joita tuki koskee: Tukijärjestelmää sovelletaan kaikkiin maatiloihin, jotka sijaitsevat Noord-Brabantin lääninvaltuuston maatalouden kehittämisalueiksi nimeämillä alueilla. Toimivaltainen kunnallinen elin voi vapaasti asettaa etusijalle voimaperäistä karjataloutta harjoittavat yritykset erityisesti silloin, kun ne siirretään laajaperäistä karjataloutta harjoittavilta alueilta maatalouden kehittämisalueille.

Tuen myöntävän viranomaisen nimi ja osoite: Kaikki Noord-Brabantin läänin kunnat, joissa otetaan käyttöön ohjelmaluonnoksen mukainen tukijärjestelmä.

Lisätietojen saamiseksi pyydetään kääntymään:

Provincie Noord-Brabant

Brabantlaan 1

Postbus 90151

5200 MC, ‘s-Hertogenbosch

NEDERLAND

Internet-osoite: http://www.brabant.nl/upload/documenten/p/plg/modelverordening%20duurzaamheidsinvesteringen%202008.def.pdf

Muita tietoja: Tämä tiivistelmä koskee luonnosta tukijärjestelmäksi, josta Noord-Brabantin läänin kunnat voivat myöntää tukea maatalouden kehittämisalueilla sijaitseville maatiloille kestävään kehitykseen ja eläinten hyvinvointiin liittyviin toimenpiteisiin. Luonnoksessa Noord-Brabantin lääni haluaa ottaa käyttöön tuen myöntämistä koskevat yhtenäiset puitteet ja varmistaa, ettei jokaisen yksittäisen kunnan tarvitse luonnoksessa esitetyn järjestelmän hyväksymisen jälkeen tehdä asetuksen (EY) N:o 1857/2006 mukaista ilmoitusta tukikelpoisuuden saamiseksi.

Edellä esitetyn perusteella luonnos täyttää asetuksen (EY) N:o 1857/2006 4 artiklan 1–3 kohdan edellytykset ja on myös muiden 4 artiklan kohtien mukainen:

4 kohta: on vahvistettu, että investoinnit voivat liittyä ainoastaan kyseisessä kohdassa mainittuihin toimintoihin ja kustannuksiin (ks. tukijärjestelmän 3.4 kohta);

5 kohta: tukea ei myönnetä vaikeuksissa oleville maatiloille (ks. tukijärjestelmän 4.2.d kohta);

6 kohta: järjestelmään ei sisälly yhteisistä markkinajärjestelyistä annetuissa neuvoston asetuksissa säädettyjen kieltojen tai rajoitusten kanssa ristiriidassa olevaa tukea;

7 kohta: tuki on avointa kaikille maatalouden aloille, mutta sitä ei myönnetä tuotanto-oikeuksien, eläinten ja yksivuotisten kasvien hankintaan, yksivuotisten kasvien istuttamiseen, viemäröintitöihin tai kastelulaitteisiin tai niitä koskeviin töihin eikä korvaaviin investointeihin (ks. järjestelmän 2, 3.4, 4.1 ja 4.3 kohta);

8 kohta: tukea ei myönnetä muun kuin rakentamiseen tarkoitetun maan hankintaan (ks. järjestelmän 4.4 kohta);

9 kohta: tuen enimmäismäärää noudatetaan (ks. järjestelmän 5.4 ja 5.5 kohta);

10 kohta: tukea ei myönnetä maitoa tai maitotuotteita vastaavien tuotteiden tai niiden korvikkeiden valmistukseen (ks. järjestelmän 4.5 kohta).

Selvyyden vuoksi on syytä mainita, ettei Noord-Brabantissa ole maatiloja, jotka ylittäisivät pk-yrityksille asetetun kokorajoituksen (250 työntekijää).

Jäljempänä kerrotaan vielä tämän tukijärjestelmäluonnoksen yhteyksistä eräisiin muihin Noord-Brabantin läänissä voimassa oleviin tukijärjestelmiin.

Subsidieregeling Duurzame Landbouw in Noord-Brabant, annettu tiedoksi numerolla XA 220/2008: Tukijärjestelmä koskee läänin tukea hankkeille, joilla pyritään edistämään kestävää maataloutta Noord-Brabantin läänissä, ja se on suunnattu erityisesti pilottihankkeisiin. Tämä järjestelmäluonnos koskee kunnallista tukea kestävään maatalouteen ja eläinten hyvinvointiin suunnattuihin investointeihin maatalouden kehittämisalueilla. Teoriassa ei kaikilta osin voida sulkea pois näiden kahden tukijärjestelmän päällekkäisyyksiä, mikä ei kuitenkaan johda liian suureen valtiontukeen, koska molempiin järjestelmiin sisältyy tuen kasaantumista koskevia määräyksiä.

Verplaatsingsregeling intensieve veehouderij (VIV, 2005), annettu tiedoksi numerolla XA 62/2005: Tukijärjestelmä koskee korvauksia voimaperäistä tuotantoa harjoittaville karjatalousyrityksille niiden siirtyessä kestävämmille sijaintipaikoille. Korvaus muodostuu entisessä sijaintipaikassa purettujen rakennusten tarkistetusta korvaavan rakentamisen arvosta, purkukustannusten korvaamisesta entisessä ja uudessa sijaintipaikassa sekä neuvontaan liittyvien kulujen korvaamisesta. VIV-järjestelmässä tarkoitettu kestävä sijaintipaikka voi sijaita myös maatalouden kehittämisalueella. Siinä tapauksessa voi nousta esiin kysymys VIV-järjestelmän suhteesta tähän järjestelmäluonnokseen. Vastaukseksi voidaan todeta, että päällekkäisyydestä ei voida puhua, koska toimet, joihin VIV-järjestelmästä myönnetään tukea, ovat luonteeltaan täysin toisenlaisia kuin järjestelmäluonnoksen soveltamisalaan kuuluvat investoinnit.

Verplaatsingsregeling grondgebonden agrarische bedrijven (VGAB), annettu tiedoksi numerolla XA 84/2007: Tukijärjestelmä koskee maahan yhteydessä olevia toimintoja harjoittavien maatalousyritysten siirtämistukea, ja tarkoituksena on myydä vapautuva maa valtiolle käytettäväksi luonnon- ja vesiensuojelutarkoituksiin (luonnonsuojelualueet, pohjavesialueet jne.). Päällekkäisyyksiin tämän järjestelmäluonnoksen kanssa pätee sama vastaus kuin edellisessä kohdassa: päällekkäisyydestä ei voida puhua, koska toimet, joihin VGAB-järjestelmästä myönnetään tukea, ovat luonteeltaan täysin toisenlaisia kuin järjestelmäluonnoksen soveltamisalaan kuuluvat investoinnit. Lisäksi maatalouden kehittämisalueet, joita varten järjestelmäluonnos on laadittu, eivät yleisesti ottaen ole maahan yhteydessä olevia toimintoja harjoittavien maatalousyritysten kannalta kiinnostavia sijoittautumiskohteita, koska viljelyalat kyseisillä alueilla ovat melko pieniä ja maan hinta on suhteellisen korkea.

Tuen N:o: XA 63/09

Jäsenvaltio: Kypros

Alue: Kypros

Tukiohjelman nimike tai yksittäistä tukea saaneen yrityksen nimi:: Σχέδιο χορηγιών για εξοικονόμηση ενέργειας και ενθάρρυνση της χρήσης των ανανεώσιμων πηγών ενέργειας (2009–2013) για φυσικά και νομικά πρόσωπα καθώς και φορείς του δημόσιου τομέα που ασκούν οικονομική δραστηριότητα (tukiohjelma energiansäästöä ja uusiutuvien energialähteiden käytön edistämistä varten (2009–2013) luonnollisille ja oikeushenkilöille sekä julkisen sektorin taloudellista toimintaa harjoittaville yhtiöille)

Oikeusperusta: Απόφαση Υπουργικού Συμβουλίου με ημερομηνία 30.12.2008

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 75,00 miljoonaa EUR

Tuen enimmäisintensiteetti: 35 %.

Täytäntöönpanopäivä: 11.3.2009. Toimenpide tulee voimaan vain jos komissio sen hyväksyy asetuksen (EY) N:o 1857/2006 mukaisesti. Tukia ei myönnetä takautuvasti.

Tukiohjelman tai yksittäisen tuen kesto:

Tuen tarkoitus: Maatilainvestoinnit (asetuksen (EY) N:o 1857/2006 4 artikla)

Alat, joita tuki koskee: NACE-luokka: A – Maatalous, metsänhoito ja kalastus

Tuen myöntävän viranomaisen nimi ja osoite:

Ypiresia Energias Ypouryio Emboriou Viomihanias kai Tourismou 1421, Nicosia CYPRUS

www-osoite: http://www.cie.org.cy/sxedia%202009/sxedio%20nomika2009-2013.pdf

Muut tiedot: Toimenpiteen päätarkoitus on tarjota kannustimia investointitukien muodossa energiansäästöön ja uusiutuvien energialähteiden edistämiseksi.

Investointeja voivat tehdä kaikilla aloilla paitsi kalastuksen ja vesiviljelyn alalla toimivat yritykset. Tukia ei myönnetä myöskään suurille maataloustuotteiden ensituotannossa toimiville yrityksille. Paitsi asetuksen (EY) N:o 1857/2006 perusteella myönnettäviä tukia, toimenpiteellä tarjotaan myös asetuksen (EY) N:o 800/2008 perusteella myönnettäviä ja asetuksessa (EY) N:o 1998/2006 tarkoitettuja vähämerkityksisiä tukia. Asetuksen (EY) N:o 800/2008 perusteella myönnetyistä tuista on toimitettava tiivistelmä, joka on lain vaatima edellytys tukiohjelman mukaisesti myönnettävän poikkeusluvan saamiseksi kyseisellä toimialalla.

Asetuksen (EY) N:o 1857/2006 perusteella tukia voidaan myöntää vain pienille ja keskisuurille yrityksille, jäljempänä ’pk-yritykset’, jotka toimivat maanviljely- ja karjataloustuotteiden alkutuotannossa. Tukeen oikeutettuja ovat asetuksen (EY) N:o 1857/2006 perusteella yritykset, jotka käyttävät tilojensa tarpeisiin eniten uusiutuvista energialähteistä tuotettua energiaa (yli 50 prosenttia). Yritykset, jotka myyvät kolmansille osapuolille suurimman osan tuottamastaan energiasta, eivät voi saada asetukseen (EY) N:o 1857/2006 perustuvaa tukea. Ne voivat kuitenkin saada aluetukea tai vähämerkityksiseksi katsottavaa tukea.

Asetukseen (EY) N:o 1857/2006 perustuvaa tukea eivät voi saada:

suuryritykset

yritykset, jotka valmistavat maitoa tai maitotuotteita jäljitteleviä tai korvaavia tuotteita

yritykset, joiden katsotaan olevan vaikeuksissa valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (EUVL C 244, 1.10.2004, s. 2.) mukaisesti

niitä ei myöskään myönnetä pelkästään laitteiden korvaamiseksi asetuksen (EY) N:o 1857/2006 4 artiklan 4 a kohdan mukaisesti.

Tukikelpoisia kuluja ovat:

uusien laitteiden osto ja niiden asennuskulut

työn myöntämistä varten tehtävien tutkimusten kustannukset kyseisissä hakulomakkeissa esitettyjen määräysten mukaisesti

luokassa ”biomassan hyödyntäminen” tukia myönnetään laitteiden ostoon ja asennukseen, materiaalien ja rakentamiseen tarkoitetun maan ostoon sekä rakentamiseen tehtäville investoinneille kun on kyseessä tarkoitusten saavuttamiseksi ehdottoman tärkeiden maapalstojen ostaminen, tuen enimmäismäärä on 85 000 EUR ja 20 EUR neliömetri kun on kyse maatilarakennuksista, tuen enimmäismäärä on 85 000 EUR ja 255 EUR rakennettua neliömetriä kohti rakennusmaan osto on kiellettyä, eikä maan ostoon tarkoitettu tuki ei saa missään tapauksessa olla suurempi kuin 10 prosenttia tukikelpoisista kuluista.

Korvaaviin tarkoituksiin tehdyt investoinnit eivät ole missään tapauksissa tukikelpoisia.

Energiansäästön alalla, kun on kyseessä energian tuotantoon, kuljetukseen, jakeluun tai käyttöön tarkoitettujen uusien koneiden tai laitteiden osto ja käyttöönotto, kun uudet koneet tai laitteet säästävät käyttöpaikassa uuden teknologian ja nykyaikaisen suunnittelun tai käyttötavan erojen vuoksi vähintään 10 prosenttia energiaa verrattuna tavanomaisiin samantyyppisiin ja saman tehoisiin koneisiin tai laitteisiin, on voimassa seuraavaa:

Tuen määrä lasketaan uuden ja tavanomaisen koneen tai laitteen ostokulujen erosta:

jossa E = tuenmäärä

Κuusi = uuden koneen tai laitteen osto- tai asennuskulu

Κtavanomainen = tavanomaisen koneen tai laitteen osto- tai asennuskulu

Kun on kyseessä sellaisten koneiden tai laitteiden osto, joihin on sisäänrakennettuna energiaa säästäviä osia, joiden ansiosta käyttöpaikalla voidaan säästää vähintään 10 prosenttia energiaa verrattuna tavanomaisiin koneisiin tai laitteisiin, on voimassa seuraavaa:

Tuen määrä lasketaan asennettavien koneiden tai laitteiden energiaa säästävien osien ostokuluista.

Tuen N:o: XA 88/09

Jäsenvaltio: Suomi

Alue: Koko Suomi

Tukijärjestelmän nimike: Elintarviketalouden laatujärjestelmien kehittäminen

Oikeusperusta: Valtionavustuslaki (688/2001),

Valtioneuvoston asetus elintarviketalouden laatujärjestelmien kehittämisen avustamisesta (638/2008)

Tukijärjestelmän arvioidut vuosikustannukset: 1,8 miljoonaa euroa vuodessa. Tukea sovelletaan vuosina 2009-2013.

Tuen enimmäisintensiteetti: Yhteisön säännösten mahdollistamaa 100 %:n avustustasoa rajoittaa valtionavustuslain 6jonka mukaan täyden korvauksen maksaminen on mahdollista vain, jos se on tavoitteiden saavuttamisen kannalta välttämätöntä ja perusteltua.

Täytäntöönpanopäivä:

Tukijärjestelmän kesto:

Tuen tarkoitus: Tuki myönnetään rekisteröidyille yhdistyksille ja järjestöille sekä yrityksille, tutkimuslaitoksille, valtion viranomaisille tai muille julkisoikeudellisille yhteisöille. Lopullinen hyötyjä on viljelijä, joka katsotaan alkutuotantoa harjoittavaksi pk-yritykseksi.

Tuki perustuu asetuksen (EY) N:o 1857/2006 artiklaan 15, 2: a, c, d ja e -kohdat

Kyseessä olevat alat: NACE-tunnus A1- Crop and animal production, hunting and related service activities Perustamissopimuksen liitteen 1 tuotteet

Tuen myöntävän viranomaisen nimi ja osoite:

Maa- ja metsätalousministeriö PL 30 00023 Valtioneuvosto SUOMI/FINLAND

Verkko-osoite: http://www.laatuketju.fi/laatuketju/www/fi/hankkeet/index.php

http://www.finlex.fi/fi/laki/ajantasa/2001/20010688

http://www.finlex.fi/fi/laki/alkup/2008/20080638

Muut tiedot: Tuen myöntää ja tukea hallinnoi maa- ja metsätalousministeriö. Tuen suuruus on 1,8 miljoonaa euroa vuodessa eli vuosina 2009-2013 yhteensä 9 miljoonaa euroa. Avustusta voidaan myöntää maa- ja metsätalousministeriön koordinoiman elintarviketalouden laatustrategiaa toteuttaviin valtakunnallisiin kehittämishankkeisiin.

Hankkeiden pitää parantaa elintarviketalouden kilpailukykyä, vahvistaa elintarviketalouden yhteiskuntavastuullisuutta (mm. jäljitettävyysjärjestelmien kehittämistä ja eettisten toimintaperiaatteiden noudattamista) ja lisätä kuluttajien tietoisuutta elintarviketalouden toiminnasta.

Hanke voidaan toteuttaa elintarviketalouden arvoketjua hyödyttävänä, tuotteiden tai toiminnan laatua parantavana toimintana kuten tiedottamisena, selvityksinä, maataloustuotteiden tuottajien koulutuksena ja neuvontana tai elintarvikealan toimijoiden tietojenvaihdon järjestämisenä. Hankkeiden kohderyhminä voivat olla maataloustuottajat ja kuluttajat sekä elintarvikealan toimijat, kuten ammattikeittiöt, oppilaitokset, media ja ravitsemusasiantuntijat. Hankkeiden lopullinen hyötyjä on viljelijä, joka katsotaan alkutuotantoa harjoittavaksi pk-yritykseksi.

Avustusjärjestelmä toimii käytännössä siten, että tuensaajat (rekisteröidyt yhdistykset ja järjestöt, yritykset, tutkimuslaitokset, valtion viranomaiset ja muut julkisyhteisöt) toteuttavat saamallaan avustuksella valtakunnallisia, usein koko elintarvikeketjua hyödyttäviä hankkeita. Esimerkiksi jonkin tuotantosektorin tuotteiden laadun parantamiseksi tehtävästä työstä tiedottavat hankkeet voivat kohdistua kuluttajiin. Hankkeesta kuitenkin hyötyvät kuluttajien lisäksi välillisesti myös mainittuja tuotteita tuottavat maataloustuottajat. Tällainen tietohan voi lisätä luottamusta tuotantoon ja tuotteeseen, samoin tuotteen arvostusta, ja tätä kautta välillisesti myös sen käyttöä.

Hankkeiden yhteydessä ei saa mainita tuotteiden alkuperää, yksittäisiä tuotteita tai tuotemerkkejä ja niiden tulee olla yhteisön valtiontukilainsäädännön mukaisia. Näillä keinoin pyritään varmistamaan, että toimilla ei ole kilpailua vääristäviä vaikutuksia.

Yhteisön säännösten mahdollistamaa 100 %:n avustustasoa rajoittaa valtionavustuslain 6, jonka mukaan täyden korvauksen maksaminen on mahdollista vain, jos se on tavoitteiden saavuttamisen kannalta välttämätöntä ja perusteltua.

Tiedotus: Tiedottaminen ei saa sisältää mainontaa.

Hyväksyttävää tiedottamista ovat seuraavat toimet:

artikkelit ja tiedotteet (esim. uusista tavoista varmentaa kotieläinten hyvinvointia taikka maataloustuotteiden tuotannon valvonnan sähköisistä tiedonvaihtojärjestelmistä)

tiedotustilaisuudet, seminaarit, toimittajaretket sekä näyttelyt ajankohtaisista maataloustuotannon aiheista ruoka-, kuluttaja- ja taloustoimittajille sekä kouluille.

verkkosivujen tekeminen ja verkossa oleva oppimateriaali, jota voi myös olla painotuotteina (esim. koskien marjanpoiminnan hygieniavaatimuksia, viljojen tautivapauden varmistamista, eläinten hyvinvointimääräyksiä, kestävän kehityksen mukaisia toimintatapoja maatiloilla taikka kuluttajien odotuksia ja oikeuksia) sekä

tiedottaminen ammattikeittiöille (koulujen ja muiden vastaavien laitosten keittiöille), esim. lyhyiden kuljetusmatkojen omaavien tuotteiden hankintaan liittyvissä asioissa.

Tiedottaminen voi myös vaatia taustatyönä erilaisia selvityksiä kuten strategiatyötä tai markkinatutkimuksia sekä opintomatkoja.

Koulutus: Maataloustuotteiden tuottajien koulutus voi olla esim. poimijoille järjestettävää hygieniakoulutusta jossa marjanpoimijat perehdytetään poiminnan ja kuljetuksen hyvään hygieniaan. Se voi olla myös esim. eläinterveyden tarkkailuun ja sähköiseen kirjaamiseen liittyvää.

Tietojenvaihto: Tietojenvaihto voi koskea esittelyjen, kilpailujen tai elintarvikealan toimijoiden tietojenvaihtoa edistävien muiden toimintojen järjestämistä sekä näihin osallistumista.

Neuvonta: Avustusta voidaan myöntää maataloustuotteiden tuottajiin kohdistuvaan neuvontaan.